Document ID: 32001R1383

Komisijas Regula (EK) Nr. 1383/2001
(2001. gada 6. jūlijs),
ar ko groza Regulu (EK) Nr. 1372/95, ar kuru nosaka sīki izstrādātus noteikumus eksporta licenču sistēmas īstenošanai mājputnu gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2916/95 [2], un jo īpaši tās 3. panta 2. punktu, 8. panta 13. punktu un 15. pantu,
tā kā:
(1) Komisijas Regulā (EK) Nr. 1372/95 [3], kurā jaunākie grozījumi izdarīti ar Regulu (EK) Nr. 2337/1999 [4], izklāstīti sīki izstrādāti noteikumi eksporta licenču sistēmas īstenošanai mājputnu gaļas nozarē.
(2) Komisijas Regulā (EK) Nr. 1291/2000 [5] izklāstīti sīki izstrādāti kopīgi noteikumi importa un eksporta licenču sistēmas, kā arī iepriekš noteiktas kompensācijas sertifikātu piemērošanai lauksaimniecības produktiem. Minētās regulas 14. pants nosaka, ka eksporta licencēs jānorāda produkta 12 ciparu kods, kas pārņemts no lauksaimniecības produktu nomenklatūras, kuru izmanto eksporta kompensācijām, vai tās pašas kategorijas produktu kodi.
(3) Ņemot vērā uzkrāto pieredzi un lai atvieglotu licenču piemērošanu dažādi noformētiem nesadalītiem cāļiem, kas pašlaik iekļaujami vairākās produktu kategorijās, visu minēto produktu eksports būtu jāveic ar vienu licenci. Tādēļ būtu jāgroza produktu iedalījums Regulas (EK) Nr. 1372/95 I pielikumā norādītajās kategorijās, pievienojot 4. kategorijas produktus 3. kategorijai.
(4) I pielikumā noteiktā drošības nauda jāpielāgo jaunākajām kompensāciju izmaiņām, un valstu sarakstā IV pielikumā jāiekļauj pašlaik paredzētās galamērķa valstis.
(5) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1372/95 I un IV pielikumu aizstāj ar attiecīgajiem šīs regulas pielikumiem.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 6. jūlijā

Labels: 3
17
18
6